Diari Oficial de la Generalitat Valenciana


Sumari del DOGV 510, del 21-01-1987 (1987/807966)

RESOLUCIÓ de 29 de desembre de 1986, de la Direcció General de Salut i Assistència Primària, per la qual es convoquen cursos d'Auxiliars de Puericultura i Diplomats/des en Puericultura en les Direccions Territorials de Sanitat i Consum de València i Alacant i en Centres autoritzats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   510

Data del DOGV
:   21-01-1987

Secció del DOGV
:   ALTRES DISPOSICIONS

Número del document
:   1987/807966


Data del document
:   29-12-1986

Organisme emissor
:   Conselleria de Sanitat i Consum

Tipus de document
:   Resolució

Resolució de 29 de desembre de 1986, de la Direcció General de Salut i Assistència Primària, per la qual es convoquen cursos d'Auxiliars de Puericultura i Diplomats/des en Puericultura en les Direccions Territorials de Sanitat i Consum de València i Alacant i en Centres autoritzats.  
Es convoquen els Cursos corresponents a l'any 1987, per a l'obtenció de la titulació d'Auxiliars de Puericultura i Diplomats/des en Puericultura, la realització dels quals s'ajustarà a les següents Bases i condicions.   
1. BASES.   
1.1. Començament dels cursos. Els cursos començaran el proper mes de febrer.   
1.2. Durada dels cursos.   
1.2.1. El curs d'Auxiliar de Puericultura tindrà una durada de 45 hores.   
1.2.2. El curs de Diplomat/da tindrà una durada de 52 hores.   
1.3. Nombre d'alumnes.   
1.3.1. El nombre d'alumnes admesos per al curs d'auxiliar de Puericultura serà de 100 a València i 50 a Alacant.   
1.3.2. El nombre d'alumnes admesos per al curs de Diplomats/des de Puericultura serà de 100 a València i 50 a Alacant.   
1.4. Accés als cursos.   
1.4.1. El termini de presentació d'instàncies serà de 15 dies naturals a partir de la publicació al Diari Oficial de la Generalitat Valenciana. Les instàncies hauran d'anar adreçades al Director de l'Escola de Puericultura, i hauran de presentar-se a les respectives Direccions Territorials, situades al c/Misser Mascó, 31 (València) i Plaga d'Espanya, 6 (Alacant).   
1.4.2. L'ingrés als cursos d'Auxiliars i Diplomats/des es realitzarà mitjançant examen de selecció, la data del qual s'exposarà prèviament al tauler d'anuncis de les Direccions Territorials corresponents.   
1.4.3. L'examen de selecció es farà per escrit i versarà sobre temes de cultura general, temes d'actualitat i temes relacionats amb els nivells exigits per a la realització del cursos.   
1.4.4. Quedaran automàticament eliminats tots aquells aspirants que presenten la sol·licitud en més d'un centre i en més d'un curs.   
1.4.5. Una vegada efectuada la selecció serà publicada la llista dels aspirants admesos al tauler d'anuncis de les Direccions Territorials de Sanitat i Consum Contra aquesta els interessats podran interposar-hi recurs d'alçada davant la Il·lma. Directora General de Salut i Assistència Primària.   
1.4.6. Drets d'examen d'ingrés. Els aspirants hauran d'abonar per aquest concepte la quantitat de 500 ptas. per al curs d'Auxiliar i 700 ptas. per al de Diplomats.   
1.4.7. Per a la realització de l'examen d'ingrés hom presentarà justificant d'haver-ne abonat els drets, així com el DNI.   
1.4.8. Drets de matrícula. Una vegada publicat el llistat d'aspirants admesos, caldrà procedir a la formalització de matrícula, presentat a les Direccions Territorials de Sanitat i Consum, fotocòpia del DNI i fotografia tamany carnet. Així mateix, abonaran la quantitat de 3000 ptas. en concepte de matrícula abans del dia 15 de març de 1987. Hi quedaran exclosos tots aquells que no haguessen formalitzat la matrícula en l'esmentada data.   
1.4.9. Les absències de més del 10% d'hores lectives dels cursos, n'implicarà automàticament l'exclusió de l'alumne.   
1.4.10. Per a l'obtenció dels Diplomes corresponents a cada curs, els alumnes hauran de superar les proves teòriques que seran fixades pel Tribunal.   
1.4.11. El Tribunal serà constituït per: President: El Director Territorial de Sanitat i Consum corresponent o persona en qui delegue.   
Vice-president: El Director de l'Escola de Puericultura.   
Vocals: 4 professors designats pel President del Tribunal, a proposta del Vice-president, entre el personal docent dels cursos, al menys dos d'ells corresponents a la Conselleria de Sanitat i Consum.   
2. CONDICIONS D'ADMISSIO DELS ALUMNES.   
2.1. Els aspirants a qualsevol dels cursos, hauran de tenir una edat mínima de 16 anys.   
2.2. Els aspirants a realitzar el curs d'Auxiliars de Puericultura, hauran de posseir el títol de Gradual Escolar o equivalent homologat.   
2.3. Els aspirants a realitzar el curs de Diplomats/des Puericultors/res hauran de posseir el títol de Batxiller Superior o equivalents homologats o Formació Professional de primer grau, rama sanitària.   
2.4. Els aspirants hauran d'acreditar la possessió de la titulació exigida en el moment de formalitzar-ne la matrícula.   
2.5. Als admesos els serà realitzat un reconeixement de salut que serà determinat en el seu moment, per les respectives Direccions Territorials de Sanitat i Consum.   
3. CENTRES AUTORITZATS.   
Aquestos centres se sotmetran als mateixos criteris que regeixen en aquesta convocatòria per a la selecció dels alumnes i realitzaran proves finals, ostentant la Presidència del Tribunal un representant d'aquesta Conselleria de Sanitat i Consum.   
Així mateix, les classes impartides als esmentats centres es regiran pels programes vigents.   
El nombre total d'alumnes admesos als centres serà de:   
- 50 per a l?Escola de Socorrisme de la Crea Roja de Castelló per al Curs d'Auxiliars de Puericultura.   
- 100 per a l'Institut Social de la Dona per al Curs d'Auxiliars de Puericultura.   
- 100 per a l'Institut Social de la Dona per al Curs de Diplomats/des Puericultors/res .   
- 100 Per a l'Associació de Mestresses de Casa «Tyrius» per al Curs d'Auxiliars de Puericultura.   
- 100 per a l'Associació de Mestresses de Casa «Tyrius» per al Curs de Diplomats/des Puericultors/res.   
- 60 per al Centre de Formació Professional de Xàtiva per al Curs d'Auxiliars de Puericultura.   
València, a 29 de desembre de 1986.- La Directora General de Salut i Assistència Primària: Emilia Noguera Puchol.